Държавен вестник, бр. 21, 2021 г., стр. 82

СТР.  82	
Д Ъ Р Ж А В Е Н  В Е С Т Н И К 	
БРОЙ  21
облигациите за секюритизация и акциите на 
дружеството, когато е приложимо.
(3) До заличаването на дружеството от 
търговския регистър могат да се извършват 
проверки по чл. 19 от Закона за Комисията 
за финансов надзор и да се прилагат прину-
дителни административни мерки по чл. 59.
(4) След заличаването на дружеството от 
търговския регистър всички документи и друга 
информация, свързани със секюритизациите, 
извършени от дружеството за секюритиза-
ция, се съхраняват за срок 5 години от друго 
лице, за което се уведомява Комисията, като 
срокът започва да тече от датата на залича-
ване. Уведомяването по изречение първо се 
извършва от дружеството за секюритизация, 
чийто лиценз е отнет, в 14-дневен срок от 
отнемането на лиценза.
Вътрешна организация
Чл. 51. (1) Дружеството за секюритизация 
създава и поддържа вътрешна организация, 
която отговаря по всяко време на изискванията 
на този дял и е в съответствие с естеството, 
обхвата и сложността на извършваната от 
него дейност и която осигурява:
1. организационна структура с ясно опре-
делени, прозрачни и последователни нива на 
отговорност;
2. подходящи и сигурни административни и 
счетоводни процедури, включително за водене 
на счетоводна отчетност;
3. ефективни системи за вътрешен контрол;
4. ефективен контрол и защита на инфор-
мационните системи;
5. надеждни и ефективни системи за защита 
на информацията, за осигуряване на нейната 
автентичност и цялост при прехвърлянето и 
съхранението є, за минимизиране на рисковете 
от загуба, изменение и нерегламентиран достъп 
до информация или рисковете от нерегла-
ментирано разпространение на информация, 
както и за осигуряване на поверителност на 
информацията;
6. подходящи и пропорционални ресурси, 
включително квалифициран персонал, мате-
риално, техническо и програмно осигурява-
не, както и системи и процедури, които да 
осигурят непрекъснато и редовно извършване 
на дейността, в съответствие с изискванията 
на този дял;
7. условия за предотвратяване и установя-
ване на конфликти на интереси;
8. условия за съхраняване на информацията 
относно извършваната дейност;
9. ефективни системи и механизми за уста-
новяване, управление, наблюдение, оценка и 
докладване на рисковете, на които е изложено 
или може да бъде изложено дружеството;
10. прилагането на политики за възнаг- 
ражденията на лицата, които работят за дру-
жеството;
11. подходящи и ефективни процедури за 
подаване на вътрешни сигнали от служителите 
на дружеството за действителни или възможни 
нарушения в дейността на дружеството.
(2) Системите за вътрешен контрол, както и 
административните и счетоводните процедури, 
прилагани от дружеството за секюритизация, 
позволяват по всяко време проверка за съ-
ответствието на дейността на дружеството с 
изискванията на Регламент (ЕС) 2017/2402, 
този дял и актовете по прилагането им, 
както и с правилата, приети от дружеството 
в съответствие с посочените изисквания и 
нормативни актове.
(3) Системите и механизмите за установя-
ване, оценка и управление на рисковете, на 
които е изложено или може да бъде изложе-
но дружество за секюритизация, включват и 
рисковете, породени от макроикономическата 
среда.
Г л а в а  о с м а
ИЗИСКВАНИЯ КЪМ ДЕЙНОСТТА НА 
ДРУЖЕСТВО ЗА СЕКЮРИТИЗАЦИЯ
Издаване на облигации за секюритизация. 
Уведомяване
Чл. 52. (1) Във връзка с извършване на 
секюритизация дружеството за секюритизация 
издава облигации.
(2) Дружеството за секюритизация е длъжно 
да уведоми заместник-председателя в 7-дневен 
срок от регистрацията на секюритизацията 
в регистър за секюритизации съгласно чл. 7, 
параграф 2, ал. 2 от Регламент (ЕС) 2017/2402, 
съответно от публикуването на информацията 
на интернет страница съгласно изискванията 
на чл. 7, параграф 2, ал. 4 от същия регламент.
Политики, правила и процедури на дружест- 
во за секюритизация
Чл. 53. (1) Дружество за секюритизация 
приема и прилага политики, правила и про-
цедури, които да осигурят изпълнение на 
изискванията на Регламент 2017/2402, този дял 
и актовете по прилагането им, от дружеството 
и от неговите управителен и контролен орган, 
както и от неговите служители.
(2) Вътрешната организация на дружество-
то за секюритизация се определя с правила, 
приети от управителния орган на дружеството.
(3) Дружеството за секюритизация извър- 
шва периодичен преглед на политиките, пра-
вилата и процедурите по ал. 1 и 2 най-малко 
веднъж годишно, а при необходимост – и на 
по-кратък период, като прегледът се доку-
ментира.
(4) Политиките, правилата и процедурите 
по ал. 1 подлежат на редовен преглед веднъж 
годишно от ресорния заместник-председател 
съгласно чл. 30, параграфи 2 и 3 от Регламент 
(ЕС) 2017/2402.